Народно читалище”Христо Ботев”-1931г.

с.Чалъкови,общ.Раковски,обл.Пловдив-chit\_roni@abv.bg-0896512205

Информация за дейността на читалище”Христо Ботев”-1931г.

За периода 01.01.2021г.-31.12.2021г.

„Зад нас е паметта на предците ни,

пред нас са очите на децата ни”

Дами и господа,

Читалищата са прозорец към обогатяване, съхранение, запазване на българския фолклор и неговото разпостранение чрез песни, танци, обичаи и традиции, с които да се постига приемственост у подрастващите, за да поддържат огъня жив и да запазят българщината.

Поради епидимичната обстановка през 2021г. шансовете за посещенията в библиотеката и читалището бяха сведени до минимум и провеждането на мероприятия бяха ограничени , затова днес трябва да преценим какви изменения са настъпили, какви резултати са постигнати в областта на читалищната дейност за изминалия период.

БИБЛИОТЕЧНА ДЕЙНОСТ:

------------------------------------

Библиотеките са прозорец към знанието…

През последните години техниката навлезе във всеки дом и това доведе до намаляване броя на посетителите,читателите и заемане на повече библиотечни материали. Поради това в последно време се търсят все повече нови форми за привличане на читатели ,чрез игри или групово посещение на ученици за да има по-голяма посещаемост и да изпитват любов към четенето. Погледнато от днешни позиции богатството на книжния фонд отговаря на духовните потребности на всеки читател, който получава естетическа наслада и информация на своите питания в различните области на знанието.

За този период библиотеката има регистрирани 85 читател при план 110 състава на раздадената литература е 352 при план 400. Литературата която ползват учениците е помощна при разработки на теми за дадени автори и произведения,справочна за столици-население,религия начин на управление,за вселената,за царе и др.

Посещенията за годината са 208 за дома в читалня няма. Обхваността4,3;посещаемостта2,4;читаемостта4,1;обръщаемостта е 0,07.Библиотечния фонд наброява 4948 библиотечни единици. През 2021г. бе извършена цялостна инвентаризация на библиотечния фонд, преди проверката са отчислени 31 книги по причина повредени и невърнати от читатели с АКТ №1, с Акт №2-32 липсващи при инвентаризацията, за което библиотекарката не носи отговорност понеже фонда е на 100% свободен достъп. За този период са закупени 26 книги на стойност123.68лв. от членски внос, 4 книги са закупени за 50.00лв. които са дарение от Младен Шишков. Не са проведени библиотечно биоблиографски знания с учениците поради епидимичната обстановка.

Х У Д О Ж Е С Т В Е Н А С А М О Д Е Й Н О С Т :

----------------------------------------------------------------

В момента към читалището функционират женска група за изворен фолклор „Детелини”, мъжка певчевска група „Дуванджийски соколи”, Чалъковски воеводи” които започнаха своята дейност през месец август,детски танцов състав с учениците към училището с ръководител Генчо Тодоров.

Женска певчевска група „ Детелини”с ръководител Атанаска Славова, която ръководи безвъзмездно. Благодарение на нея групите имат нови попълнения, нов репертоар на песни които трябва да се явяват на фестивали.

Участия: Поради COVID-19 съставите участваха само на фестивала в Пловдив Лаута- на 05.06.2021г., 03.07. на Араповския манастир, на в с. Брестовица се проведе събор на българските лозари на 06.08. всеки състав изпълни по две песни, достойно се представиха и получиха грамоти от организаторите на събора. Да се надяваме ,че през 2022г. ще отмине тази пандемия и занапред в същия дух ще продължат традициите, обичаите , нравите за да се запази чистия автентичен фолклор в селото.

К У Л Т У Р Н О- М А С О В А Д Е Й Н О С Т

-----------------------------------------------------------

През 2021г. беше заплануван в селото да се проведе фестивал на ориза, но поради обстановката се отмени, но въпреки това успяхме да възпроизведем обичая „Жътва на ориз“ филм който бе заснет от Ивайло Шопски-пътуващо читалище, филма бе излъчен по телевизия Евроком на 04.12.2021г.за нас самодейците това бе една осъществена мечта, която ще се запази в архива за бъдните поколения. По-случай 90г. юбилей НЧ „Христо Ботев“1931г. бе наградено от съюза на Народните читалища с 6 медала за активна дейност, почетен знак и Грамота за значимия принос в развитието на българската култура .

Краеведческата дейност е застъпена в читалището. В него е изградена различна по обем и вид музейна сбирка и колекция. Краеведческата дейност е сведена основно до събиране на сведения за родния край, изрезки от публикации от вестници, снимки, история на селището, неговия фолклор, песни и популяризирането им основно сред младото поколение. Читалището поддържа летописна книга, в която се описват проведените мероприятия на територията на селището и участията на групите във фестивали и прегледи на художествената самодейност.

Читалищното настоятелство се състои от 3 члена, за този период са проведени 7 заседания, на които са разглеждани въпроси третиращи библиотечната и читалищна дейност-информация за периода определяне размера на таксите и членския внос на членовете и читателите. Изготвяне на календарен план, проекто бюджет за следващата година, за инвентаризация на фонда и основните средства и други.

Читалището е със самостоятелна банкова единица към Уни Кредит Раковски , работи с платежни нареждания, средствата са 100% Държавна субсидия само за заплати , които не са достатъчни .Читалищното настоятелство изказва благодарност на Община Раковски за отпуснатите средства за 2021год. в размер на 4000.00лв, от които средствата се използваха за доплащане , на счетоводната кантора, ток, стопански разходи, интернет, застраховки и на двете сгради, тъй като бяха спестени средства от общинската субсидия читалищното настоятелство реши да закупи нов преносим компютър /лаптоп/ и мултимедиен проектор на стойност 999.00лв.

От името на читалищното настоятелство изказваме благодарност на Община Раковски в лицето на Венци Чавдаров, Ана Белчева, Генчо Тодоров и Елена Узунова общински съветници към общината, които по тяхно настояване бе отпусната 0,5 бройка за корепетитор към читалището. Назначен бе Венанко Петров на трудов договор от м. март 2021г. Съвместната работа с кметството в лицето на Димитър Николов-кмет на селото и училището е добра, мероприятията се провеждат на ниво.

с. Чалъкови Председател:……….

/Елена Костадинова/

Народно читалище”Христо Ботев”1931

с.Чалъкови,общ.Раковски,обл.Пловдив-chit\_roni@abv.bg-0896512205

Програма за дейността на читалището през 2022год.

Мисия: Мисията на читалище „Христо Ботев“ е да съхранява националното културно наследство и родовата памет, да култивира благоприятна среда за развитие, да привлича младите и обществено ангажираните хора от селото, като им създава благоприятна среда за културна, творческа и образователна изява да популяризира културните постижения, да осигурява достъп до информационните технологии.

Визия на читалището е за организация , която създава среда за съхранение и популяризиране на традиционната българска култура и ценности, да осигурява условия за образование и културно обогатяване, за достъп до знания и информационни технологии / посредством възможностите на библиотеката/.

Цели: . Да насърчава участието на населението в читалищната дейност.

. Да инициира нови форми на работа с цел привличане на повече читатели и самодейци.

. Привличане на по-голям финансов ресурс, обезпечаващ дейностите и издръжката на материалната база.

. Развитие капацитета на читалището в посока осигуряване на социални услуги чрез разработване на проекти.

Дейности: 1.Библиотечно-информационна- Библиотеката да осигурява повече нова литература, да предлага достъп, както до фонда си, така и до интернет пространството, Да се търсят нови форми за привличане на повече читатели като:

. читалня на открито, библиотекар за един ден, деца четат на деца.

2.Културно –просветна дейност: в календарния план да присъстват разнообразни форми на работа: срещи, изложби, изяви, чествания, премиери на книги, конкурси и др.

3.Художествено-творческа дейност: Женска певчевска група“Детелини“ и две мъжки групи“Дуванджийски соколи“ и „Чалъковски воеводи“, детски танцов състав, които ежегодно да участват в концерти, фестивали, събори на народното творчество, местни обичаи и празници, като на общинско, регионално и национално ниво.

Да участва в проекти за книги, за ремонти на сградите и др.

|  |  |  |  |
| --- | --- | --- | --- |
| № | Мероприятие | Месец | Отговорници |
|  |  | Януари 2022г. |  |
| 1. | Бабин ден | 21.01. | Читалище |
|  |  | Февруари |  |
|  |  |  |  |
| 2. | 145г-от Обесването на Левски-викторина | 18.02. | Училище,читалище |
|  |  | Март |  |
| 3. | Ден на самодееца и баба Марта-фолклорни групи | 01.03. | Читалището |
| 4. | Честване на 3-ти март | заедно | Обществеността |
| . |  |  |  |
|  |  | Април |  |
| 5. | Ден на хумора и шегата | 01.04. | Читалището |
| 6. | Седмица на детската книга | 02-15.04. | Библиотека,училище |
| 7. | Конкурс-рисунка-Любими герои от приказките | 28.04. | Училище и библиотека |
| 8. | Лазаровден | 16.04 | Училище и читалище |
| 9. | Великден | 22.04 | Читалище,кметство |
|  |  | Май |  |
| . | Майски културни дни на общината | 01-31.05. |  |
| 10. | Събор-„Гергьовден”-Докосване до фолклорната магия на песните и танците | 05-06.05. | Читалище,кметство и училище |
| 11. | Участие в фестивал | 01.-30.05. | Читалище |
| 12. | Преглед на художествената самодейност | 12-20.05. | Общината |
| 13. | Среща с писател | 16-30.05 | Читалище |
| 14. | Ден на славянската писменост | 24.05. | Училище,читалище |
|  |  | Юни |  |
| 15. | Конкурс-рисунка на асфалт | 01.06. | Училище и библиотека |
| 16. | Ден на Ботев | 02.06 | Читалище,кметство и училище |
|  |  | Юли-ноември |  |
| 17. | Участие на групите във фестивали на народното |  | Читалище |
|  |  | септември |  |
| 18. | Фестивал на ориза-участие на колективи от общината и гости | 01.09.-30.09. | Читалище, кметство, |
|  |  | ноември |  |
| 19. | Ден на будителите | 01.11. | Читалище и училище |
| 20. | Ден на християнското семейство | 21.11 | Читалище |
|  |  | декември |  |
| 23. | Коледни и новогодишни празници | 25-31.12. | Читалище-кметство |
|  |  |  |  |
|  |  |  |  |

Изготвил:……………….. Председател:…………..

/Елена Костадинова/

Щилияна Димитрова